《朝中措》
宋代·曾觌

休论社燕与秋鸿。时节太匆匆。海上一番微雨，朱门浓绿阴中。

主人情厚，金杯满泛，且共从容。莫问莺花俱老，今朝犹是春风。

作者简介：曾觌（音di迪）（1109-1180） 字纯甫，汴京（今河南开封）人。绍兴中，为建王内知客。孝宗受禅，以潜邸旧人，授权知阁门事。淳熙初，除开府仪同三司，加少保、醴泉观使。趋奉宫廷，词多应制之作。其词语言婉丽，风格柔媚。代表作为《阮郎归》、《水调歌头》《西江月》《定风波》（长相思》、《采桑子》、《眼儿媚》、《忆秦娥》等，其中以《阮郎归》一词为最著名。